Fenntartható-e még a fenntarthatóság?

Tudós-beszélgetés, interaktív kutatói-, és gyermekprogramok.

A 2023. június 24-ei esemény témája a fenntarthatóság eszméje és ennek ütközése a valósággal, a beszélgetésen három szakavatott akadémikus professzor egy ökológia iránt nyitott humorista moderálásával járja körül a kérdést. A nyárestét a fantasztikus magyar zongoravirtuóz és zenei kuriózum Szentpéteri Csilla & Band koncertje zárja.

A fenntarthatóság eszméje, miszerint a jelen jólléte ne veszélyeztesse a jövő generációkét, már több évtizedre tekint vissza. Ennek ellenére, a most ránk jutó természeti erőforrások többszörösét használjuk fel. Ennek következménye, hogy a rendelkezésünkre álló „készleteket” kimerítjük. Egykor gyakori fajok állományai kihalnak, a globálisan növekvő fogyasztás miatt a javak előállítására felhasznált nyersanyagok kifogyhatnak, romlik a környezet általános állapota, felborulhat a gazdaság, a társadalom és a természet egyensúlya. A helyzet drámai voltát, illetve a megoldások lehetőségeit három hozzáértő segítségével vitatjuk meg egy kötetlen beszélgetés során.

Program

Gyermekfoglalkozások és tudományos programok: 15.00-18.00

Tudós-beszélgetés 18.00-19.00

Bozó László – akadémikus

Gelencsér András – a Magyar Tudományos Akadémia levelező tagja

Báldi András – a Magyar Tudományos Akadémia levelező tagja

Moderátor: Litkai Gergely – újságíró

Piknikezés

Szentpéteri Csilla & Band koncert 20:30

Sajtókapcsolat:

* Draskóczy Eszter, kommunikációs vezető
* draskoczy.eszter@ecolres.hu

|  |  |
| --- | --- |
|  | © Ökológiai Kutatóközpont |
|  | © Ökológiai Kutatóközpont |

Eredeti tartalom: Ökológiai Kutatóközpont

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3567/fenntarthato-e-meg-a-fenntarthatosag/